**«Лысая гара» – пад аховай дзяржавы**

Большасць жыхароў горада Шклова бывалі, або ведаюць пра “Лысую гару”, якая знаходзіцца на левабярэжжы Дняпра, насупраць ільнозавода. Гэта месца па рашэнню Дзяржкамітэта Рэспублікі Беларусь па экалогіі аб’яўлена помнікам прыроды рэспубліканскага значэння. Пад ахову дзяржавы ўзята плошча ў 7,7 га.

Азначанае месца мае асаблівую геалагічную будову. Звязана гэта з тым, што ў перыяд усеагульнага абледзянення мелі месца цёплыя адрэзкі часу - міжледнікоўі. Межледніковыя адкладанні ў Беларусі ўпершыню былі выдзелены ў 1896 г. Найбольш дэталёва вывучаны адкладанні разрузу Ніжнінскі Роў паблізу Шклова. Вучоныя мяркуюць, што працягласць Шклоўскага міжледнікоўя 30 тысяч гадоў (250-220 тысяч год таму). У перыяд міжледнікоўя быў свій раслінны і жывёльны састаў, свая паслядоўнасць у іх развіцці.

У межліднікоўі адзначаны два кліматычных оптымумы (пацяпленні). Першы оптымум быў кантынентальны і адносна сухі. Распаўсюдзіліся хвойна-шырокалістныя лясы з бярозай і шырокалісцевыя са звычайнага, скальнага і пушыстага дуба, гладкага і палявога вяза, шырокалістнай, дробналісцевай і волакавіднай ліпы, звычайнага граба, клёна, ляшчыны, вольхі. У час прамежкавага пахаладання ў лясах амаль зніклі шырокалісцевыя пароды, павялічалася колькасць сасны, ёлкі, бярозы, вярбы. У другім оптымуме клімат быў крыху вільгатнейшым, чым у першым. Раслі хвойна-шырокалістныя лясы.

